Чарговы прадстаўнік мясцовай арнітафауны адносіўся ўжо да больш звычайных відаў, а яго знешні выгляд даваў падставы аднесці яго да мясцовых рудахвостак. Так яно ў выніку і аказалася – капская ерчыкавая рудахвостка Cossypha caffra, адзін з прадстаўнікоў афрыканскіх драздовых. Дарэчы, для большасці трапічных жывёл і птушак беларускіх назваў у прынцыпе не існуе, так што загадзя прыношу прабачэнні за творчы падыход і месцамі крыху вольны пераклад гэтых назваў з ангельскай. У ёй назвы ёсць для ўсіх!